open-index/open-wikipedia-markdown huggingface dataset:
பியூட்டைரால்டிகைடு

**பியூட்டைரால்டிகைடு** *(Butyraldehyde)* என்பது CH3(CH2)2CHO என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும். பியூட்டேனின் ஆல்டிகைடு வகை வழிப்பொருளான இச்சேர்மத்தை பியூட்டனால் என்றும் அழைப்பர். நிறமற்ற இச்சேர்மம் எளிதில் தீப்பிடிக்கும் பியூட்டைரால்டிகைடு கார்ப்பு நெடியுடன் காணப்படுகிறது. பல கரிமக் கரைப்பான்களுடன் கலக்கும் இயல்புடையாகவும் உள்ளது.

## தயாரிப்பு

புரோபைலீனை ஐதரோபார்மைலேற்றம் செய்வதால் பியூட்டைரால்டிகைடு தயாரிக்கலாம்.

:CH3CH=CH2  +  H2  +  CO   →   CH3CH2CH2CHO

கோபால்ட் கார்பனைல் மற்றும் பின்னர் முப்பீனைல்பாசுப்பைனின் ரோடியம் அணைவுச் சேர்மங்கள் மரபுவழியாக பார்மைலேற்ற வினைகளுக்கு வினையூக்கியாகச் செயல்பட்டன. பின்னர் நீரில் கரையக்கூடிய ஈனிகளில் இருந்து தருவிக்கப்பட்ட ரோடியம் வினையூக்கிகள் ஆதிக்கம் செலுத்தின.ரோடியம் வினையூக்கியின் நீர்க்கரைசல் புரோப்பைலீனை ஆல்டிகைடாக மாற்றுகிறது.
ஐதரோபார்மைலேற்ற வினையின் மூலம் ஆண்டொன்றுக்கு ஆறு பில்லியன் கிலோகிராம் பியூட்டைரால்டிகைடு உற்பத்தி செய்யப்படுகிறது.
 
n-பியூட்டனாலை வினையூக்க ஐதரசன் நீக்கம் செய்தும் பியூட்டைரால்டிகைடைத் தயாரிக்க முடியும். அசிட்டால்டிகைடில் இருந்து தருவிக்கப்பட்ட குரோட்டனால்டிகைடை வினையூக்க ஐதரசனேற்றம் செய்தும் ஒரு காலத்தில் பியூட்டைரால்டிகைடு தயாரிக்கப்பட்டது. 

காற்றில் படிப்படியாக பியூட்டைரால்டிகைடு ஆக்சிசனேற்றம் அடைந்து பியூட்டரிக் அமிலம் உருவாகிறது.

## மேற்கோள்கள்

## வெளி இணைப்புகள்
*

பகுப்பு:சுவைமணங்கள்
பகுப்பு:ஆல்டிகைடுகள்
மார்ஸ் (தொன்மவியல்)

**மார்ஸ்** (Mars) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் போர், கொலை மற்றும் இரத்தக்களரிக்கான கடவுள் ஆவார். இவர் ஜூனோவின் மகன் ஆவார். இவரது பிள்ளைகள் உரோம் நகரை உருவாக்கிய ரொமியூலஸ் மற்றும் ரீமஸ் ஆவர். இவரின் பெயரின் அடிப்படையிலேயே மார்ச் மாதத்திற்குப் பெயர் சூட்டப்பட்டது. கிரேக்கத் தொன்மவியலில் இவருக்கு ஒப்பானவர் ஏரெசு ஆவார்.

## மேற்கோள்கள்

## வெளி இணைப்புகள்

* c. 700 images of Mars  at the Warburg Institute Iconographic Database

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
நெப்டியூன் (தொன்மவியல்)

நெப்டியூன் (Neptune) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் நன்னீர், சூறாவளி, நிலநடுக்கம் மற்றும் கடலுக்கான கடவுள் ஆவார். இவர் கிரேக்கக் கடவுளான போசீடானுக்கு ஒப்பானவர்.   இவரது பிள்ளைகள் சற்றேன் மற்றும் ஒப்ஸ் ஆவர். இவர் உரோமர்களால் குதிரைகளின் கடவுள் ஆகப் போற்றப்படுகின்றார். இவரே குதிரை ஓட்டத்தின் புரவலர் (patron).

## மேற்கோள்கள்

## வெளி இணைப்புகள்

* Warburg Institute Iconographic Database (ca 600 images of Neptune) 
* நெப்டியூன் பற்றி...

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
நீலப் பென்னி

**நீலப் பென்னி** அல்லது **மொரீசியசு "அஞ்சல் அலுவலகம்" அஞ்சல்தலைகள்** (Mauritius "Post Office" stamps) என்பன, பிரித்தானியக் குடியேற்ற நாடான மொரீசியசினால் செப்டெம்பர் 1847ம் ஆண்டு இரண்டு பெறுமானங்களில் வெளியிடப்பட்டது. ஒன்று ஒரு பென்னி (1d) பெறுமானமுள்ள செம்மஞ்சள்-சிவப்பு நிறமானது, மற்றது இரண்டு பென்சு (2d) பெறுமானம் கொண்ட ஆழ்நீல நிறமானது. இந்த அஞ்சல்தலைகளில் "அஞ்சல் அலுவலகம்" என்னும் பொருள் தரும் "Post Office" என்னும் பொறிப்பு உள்ளது. இதனாலேயே இந்த அஞ்சல்தலைகளுக்கு மேற்குறித்த பெயர் ஏற்பட்டது. ஆனாலும், விரைவிலேயே இது "Post Paid." என்று மாற்றப்பட்டது. உலகின் மிக அரிதான அஞ்சல்தலைகளுள் இவையும் அடங்குகின்றன.

## வரலாறு
இந்த அஞ்சல்தலைகள் சோசப்பு ஓசுமாண்டு பர்னார்ட் என்பவரால் வரையப்பட்டது. 186ல் இங்கிலாந்தில் பிறந்த இவர் கப்பல்மூலம் 1838ல் மொரீசியசுக்கு வந்தார். இவற்றின் வடிவமைப்பு அக்காலத்தில் பெரிய பிரித்தானியாவில் புழக்கத்தில் இருந்த விக்டோரியா அரசியின் தலையுடன் கூடிய அஞ்சல்தலையை அடிப்படையாகக் கொண்டது. முன்னர் குறிப்பிட்டபடி இரண்டு பெறுமானங்களில், இரண்டு நிறங்களில் இவை வெளியிடப்பட்டன. உள்நாட்டில் தயாரிக்கப்பட்ட இந்த அஞ்சல்தலைகள் பண்படாத இயல்புகளைக் கொண்டிருந்தபோதும், இவை பார்னாடின் பெயரை மொரீசியசின் அஞ்சல் வரலாற்றில் அழியா நிலைக்கு உயர்த்தின.

## மேற்கோள்கள்

பகுப்பு:அஞ்சல் தலைகள்
பகுப்பு:மொரிசியசு
கனம் கோர்ட்டார் அவர்களே (திரைப்படம்)

**கனம் கோர்ட்டார் அவர்களே** 1988 இல் வெளிவந்த தமிழ்த் திரைப்படமாகும். சத்யராஜ் நடித்த இப்படத்தை மணிவண்ணன் இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=ganam%20kortaar%20avargale

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்பகுப்பு:இந்தியத் தமிழ்த் திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
ஊமத்தை

**ஊமத்தை** (தாவர வகைப்பாடு : *Datura stramonium*; ஆங்கிலம் :jimson weed, Thorn Apple ) என்பது ஒரு தாவர இனம். இதன் பூவின் பெயர் **ஊமத்தம்** . இச்செடி மூன்றில் இருந்து ஐந்து அடி நீளம் வளரக்கூடியது. இது பூக்கும் தாவர இனத்தை சேர்ந்தது ஆகும். இதனை ஊமத்தை, உன்மத்தம் என்றும் அழைப்பர். ஊமத்தம் பூ புனல் வடிவில் காணப்படுகிறது. இம்மலர்கள் வெள்ளை, மஞ்சள் மற்றும் கருஞ்சிவப்பு ஆகிய நிறங்களில் காணப்படுகின்றன. இதில் வெள்ளை ஊமத்தை, பொன் ஊமத்தை, கரு ஊமத்தை ஆகிய வகைகளும் காணப்படுகின்றன.

## பயன்கள்
ஊமத்தை இலைச் சாறைக் கொண்டு சித்தமருத்துவத்தில் *மத்தன் எண்ணெய்* தயாரிக்கப்படுகிறது. இந்த எண்ணையானது வெட்டுக் காயம், படர்தாமரை, சிரங்கு, கரப்பான், அடிபட்டதால் உண்டான வீக்கம், மதுமோகப் புண்கள், நாளவிபாதப் புண்கள் போன்ற வற்றிற்கு வெளிப் பூச்சாக பயன்படுத்தபடுக்றது.
 
## கூவிரம்
கூவிரம் என்பது சங்ககால மகளிர் குவித்து விளையாடிய மலர்களில் ஒன்று.

கூவிரம் பூவை இக்காலத்தில் ஊமத்தம்பூ என்கின்றனர்.

## மேலும் பார்க்க
*சங்ககால மலர்கள்

## மேற்கோள்கள்

பகுப்பு:குறிஞ்சிப் பாட்டில் வரும் மலர்கள்
பகுப்பு:மூலிகைகள்‎
பகுப்பு:இடாதுரா பேரினம்
வேதாளம் (திரைப்படம்)

***வேதாளம்*** (*Vedalam*) சிவாவின் இயக்கத்தில் அஜித் குமார் நடிப்பில் 2015ஆம் ஆண்டில் வெளியான தமிழ்த் திரைப்படமாகும். அனிருத் ரவிச்சந்திரன் இசையமைத்த இத்திரைப்படம் 2015 தீப ஒளித்திருநாளன்று  வெளியானது. இப்படத்தின் இயக்குநர் சிவா, அஜித் குமார் நடிப்பில் ஏற்கெனவே வெளியான வீரம் திரைப்படத்தை இயக்கியவர் ஆவார். அஜித் குமாரின் ஆரம்பம், என்னை அறிந்தால் திரைப்படங்களை தயாரித்த ஏ. எம். ரத்னம் தயாரித்துள்ளார். இப்படம் 2011-ல் வெளியான மங்காத்தா படத்தின் வசூலை முறியடித்து சாதனை படைத்தது. அதிகார பூர்வ பெயரிடுவதற்கு முன்னதாக இத்திரைப்படம் **தல 56** என தற்காலிகமாக பெயரிடப்பட்டு அழைக்கப்பட்டது. இப்படம் வசூல் வேட்டை புரிந்து, விநியோகஸ்தர்களுக்கு 30 சதவிகிதம் வரை லாபம் ஈட்டி பிரம்மாண்ட வெற்றியைப் பெற்றது.

## நடிகர்கள்

* அஜித் - கணேஷ்/ வேதாளம் 
* சுருதி ஹாசன் - சுவேதா 
* லட்சுமி மேனன் - தமிழ்
* அஸ்வின் - அர்ஜுன்
* சூரி - லக்ஷ்மி தாஸ்
* கபீர் துகான் சிங் - அபினய்
* ராகுல் தேவ் - ரத்னா பாய்
* அனிகெத் சவுகான்- அனிகெத் 
* வித்யுலேகா ராமன் 
* பாலா சரவணன்
* சுவாமிநாதன்
* ராஜேந்திரன் - "கொல்கத்தா" காளி
* மயில்சாமி
* வாசு விக்ரம்
* கோவை சரளா
* மன்சூர் அலி கான்
* நாகிநீது
* ஜாஸ்பர்
* ரமேஷ் திலக்
* யோகி பாபு
* மீரா கிருஷ்ணன்

## பாடல்கள்
அனிருத் ரவிச்சந்திரன் இசையமைத்த இத்திரைப்படத்தின் பாடல்கள் ஒலிபரப்பு உரிமையை சோனி மியூசிக் நிறுவனம் வாங்கியது.

## மேற்கோள்கள்

## வெளி இணைப்புகள்
*

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:சுருதி ஹாசன் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
தமிழ் மேகசின்

**தமிழ் மேகசின்** என்பது 1831 இல் சென்னை கிறித்துவக் கழகத்தால் வெளியிடப்பட்ட ஒரு  கல்வி, சமய தமிழ் இதழ் ஆகும்.  இந்த இதழ் 1846 ஆம் ஆண்டு வரை வெளிவந்தது.  தமிழில் வெளிவந்த முதல் இதழ்களில் இதுவும் ஒன்றாகும்.  இந்த நூல் பற்றியை விரிவான குறிப்பை யான் மர்டாக் என்ற நூற் பட்டியலாளர் தந்துள்ளார்.

## மேற்கோள்கள்


பகுப்பு:இந்தியத் தமிழ் இதழ்கள்
பகுப்பு:1830 களில் வெளிவந்த தமிழ் இதழ்கள்
பொட்டாசியம் எண்குளோரோ இருமாலிப்டேட்டு

**பொட்டாசியம் எண்குளோரோ இருமாலிப்டேட்டு** (Potassium octachlorodimolybdate) என்பது K4Mo2Cl8 என்ற வேதி வாய்ப்பாடு கொண்ட ஒரு வேதிச் சேர்மம் ஆகும். பொட்டாசியம் பிசு (நாற்குளோரிடோமாலிப்டேட்டு) என்பது இதனுடைய வேதிமுறைப் பெயராகும். இச்சேர்மத்தின் வேதி வாய்ப்பாட்டை  K4[Cl4MoMoCl4]) என்றும் எழுதுவர். சிவப்பு நிறத்துடன் நுண்படிகத் திண்மமாக காணப்படும் இச்சேர்மம் பொதுவாக இளஞ்சிவப்பு நிற இருநீரேற்றாக கிடைக்கிறது. முற் காலத்தில் இவ்வெதிர்மின் அயனி நான்மடி பிணைப்புக்கு சிறந்த எடுத்துக்காட்டாக கூறப்பட்டது.

மாலிப்டினம் அறுகார்பனைலில் இருந்து இரண்டு படிநிலைகளில்: பொட்டாசியம் எண்குளோரோ இருமாலிப்டேட்டைத் தயாரிக்க முடியும்.

:2 Mo(CO)6  +  4 HO<sub>2</sub>CCH<sub>3</sub>   →   Mo2(O2CCH3)4  +  2 H2  +  12 CO
:Mo2(O2CCH3)4  +  4 HCl  +  4 KCl   →   K4Mo2Cl8  +  4 HO2CCH3

அசிட்டேட்டுடன் HCl புரியும் வினை மும்மாலிப்டினம் சேர்மங்களுக்கு வழிசெய்வதாக முதலில் விவரிக்கப்பட்டது. ஆனால் விளைபொருளில் Mo2Cl4– 8 அயனி D4h சீரொழுங்குடனும், Mo—Mo பிணைப்பின் பிணைப்பு நீளம் 2.14 Å. ஆகவும் காணப்படுவதை அடுத்து நிகழ்ந்த படிக அமைப்பு ஆய்வியல் உறுதி செய்தது. 

## மேற்கோள்கள்

பகுப்பு:மாலிப்டேட்டுகள்
பகுப்பு:குளோரைடுகள்
பகுப்பு:பொட்டாசியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
ஆசியப் பொன்னிறப் பூனை

**ஆசிய தங்க நிறப் பூனை** (Asian golden cat),  என்பது ஒரு  நடுத்தர அளவு காட்டுப் பூனை ஆகும். இது தென்கிழக்கு ஆசியாவில் காணப்படுகிறது . 2008 ஆம் ஆண்டில் பன்னாட்டு இயற்கை பாதுகாப்புச் சங்கம் இந்த பூனைகள் அச்சுறு நிலையை அண்மித்த இனம் என அறிவித்தது.  இவை வேட்டையாடப்படுவதாலும், காடழிப்பினால் இவை தம் வாழ்விடத்தை இழப்பதாலும் இவற்றின் எண்ணிக்கை குறையும் ஆபத்தைச் சந்தித்து உள்ளன.  இவை இந்தியாவின் சிக்கிம் முதல் அசாம் வரை உள்ள அடர்ந்த காடுகளில் காணப்படுகின்றன.

## பண்புகள்
ஆசிய தங்க நிறப் பூனை  பொதுவான பூனை போல தோற்றம் கொண்டது அதன் தலை முதல் உடல்வரை நீளம் 66 இல் இருந்து 105 செமீ (26 இல் இருந்து 41 அங்குலம்) இதன் வால் 40 இல் இருந்து 57 செமீ (16 இல் இருந்து 22 அங்குலம்) நீளம் கொண்டது.இதன் தொள்பட்டையின் உயரம் 56 செமீ (22 அல்குலம்) இதன் எடை 9 இல் இருந்து 16 கிலோகிராம் ஆகும். இவவகைப் பூனைகள் சாதாரணப் பூனையைவிட இரண்டு மூன்று மடங்கு பெரியவை..
இதன் உடல் பொன்னிறம் கலந்த பழுப்பு நிறம் கொண்டது. கண்களை ஒட்டி வெண்ணிற பட்டைகளும், வெண்ணிற கிடைகோடுகளும், அதைச் சுற்றிக் கருமையான கோடுகளும் கொண்டது.

## மேற்கோள்கள்

பகுப்பு:பூனைகள்
பகுப்பு:இந்தியப் பாலூட்டிகள்
இருபோரான் நாற்குளோரைடு

**இருபோரான் நாற்குளோரைடு** *(Diboron tetrachloride)* என்பது B2Cl4 என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும். தாழ் வெப்ப நிலைகளில் போரான் முக்குளோரைடின் மின்கசிவு செயல்முறை மூலமாக இச்சேர்மத்தைத் தயாரிக்கலாம்.:
:BCl3 → BCl2 + Cl
:Cl + Hg(மின்வாய்) → HgCl அல்லது HgCl2
:2BCl2 → B2Cl4

## வினைகள்
கரிமபுரோமின் சேர்மங்களை தொகுப்பு முறையில் தயாரிப்பதற்கான வினைப் பொருளாக இருபோரான் நாற்குளோரைடு பயன்படுகிறது. உதாரணமாக இது எத்திலீனுடன் ஈடுபடும் வினையைக் குறிப்பிடலாம்.: 
:CH2=CH2 + B2Cl4 → Cl2BCH2CH2BCl2
அறை வெப்பநிலையில் இச்சேர்மம் விரைவாக ஐதரசனை ஈர்த்துக் கொள்கிறது:

:3 B2Cl4 + 6H2 → 2 B2H6 + 4 BCl3

## மேற்கோள்கள்

பகுப்பு:குளோரைடுகள்
பகுப்பு:போரான் சேர்மங்கள்
பகுப்பு:அலோக ஆலைடுகள்
பகுப்பு:போரான் ஆலைடுகள்
நவகுஞ்சரம்

**நவகுஞ்சரம்** (Navagunjara) என்பது இந்தியாவின் வீரகாவியமான   மகாபாரதம் கதையில் இடம்பெற்ற  ஒன்பது வெவ்வேறு விலங்குகளின் உடலுறுப்புகள் கொண்ட கற்பனை உயிரினம் ஆகும். இந்தியாவின் ஒரிசா மாநிலத்தின் பாரம்பரிய ஒவிய பாணியான  படா-சித்ரா   ஓவியத்தில் சிறப்பாக இடம்பிடித்துள்ளது இந்த உருவம்.  இந்த உருவம் கண்ணனின் ஒரு மாய வடிவமாகக் கருதப்படுகிறது. இந்த உருவத்தில் அருச்சுனன் முன்னால் கண்ணன் வந்ததாக ஒரிய மொழி மகாபாரதத்தில் வருகிறது.
சரளா தாசா என்பவர் ஒரிய மொழியில் எழுதிய மகாபாரதம் இந்த உருவத்தை  விவரிக்கிகிறது. வேறு எந்த மொழி மகாபாரதத்திலும் இந்தக் கதை இல்லை. அர்சுணன் ஒரு சமயம் மலை மீது தவம் செய்து போது கண்ணன் அவன் முன் நவகுஞ்சர வடிவில் வருகிறான் இதன் உருவம் எவ்வாறு இருக்கும் என்றால் சேவல் தலையும், யானை, புலி, மான் அல்லது குதிரை ஆகியவற்றின் கால்களுடன் நின்ற நிலையில் நான்காவது காலுக்கு பதில்   தாமரை அல்லது ஒரு சக்கரம் ஏந்திய ஒரு  மனித கையாகும். இந்த மிருகத்தின் கழுத்து  மயில் கழுத்தாகவும்,, காளையின் திமிலொடு,  சிங்கத்தின் இடுப்பும் கொண்டும், வால்  நாகப்பாம்பாகவும் இருந்தது இந்த விசித்திர விலங்கைக் கண்ட அர்சுணன் அதை குறிவைத்து தனது வில்லை எழுப்புகிறான், பிறகு வந்திருப்பது கண்ணனே என உணர்ந்த அர்சுணன் வில்லைக் கீழேபோட்டு வணங்குகிறான்.

இந்தக் காட்சி  புரி ஜகன்னாதர் கோயிலின் வடக்கு பகுதியில் சிற்பமாக உள்ளது.

## மேற்கோள்கள்

பகுப்பு:கற்பனை உயிரினங்கள்
பகுப்பு:மகாபாரதம்
பகுப்பு:இந்து புராணகால உயிரினங்கள்
கூலி

**கூலி** என்பது, ஓர் ஊழியரின் உழைப்புக்கு ஈடாக வேலைகொள்வோர் வழங்கும் பண ஈடு அல்லது ஊதியம் ஆகும். ஊதியம், ஒரு குறித்த வேலையைச் செய்து முடிப்பதற்கான ஒரு நிலையான பணத்தொகை  என்ற அடிப்படையில் அல்லது ஒரு குறித்த கால அளவுக்கு (ஒரு மணிநேரம், ஒரு நாள், ஒரு வாரம் போன்றன) இவ்வளவு பணம் என்ற வகையில் அல்லது அளவிடத்தக்க ஒரு வேலையளவுக்கு இவ்வளவு பணம் என்றவாறு கணக்கிடப்படுகின்றது. ஒரு வணிகத்தை நடத்துவதில் ஏற்படும் செலவு வகைகளில் கூலியும் ஒன்று. 

கூலி, சம்பளம் என்பதிலும் வேறானது. சம்பளம் என்பது கிழமை அல்லது மாதம் போன்ற குறித்த கால இடைவெளியில் ஊழியர் எவ்வளவு மணிநேரம் வேலை செய்தார் என்று கணக்கிடாமல், வேலைகொள்வோர் ஊழியருக்கு வழங்கும் தொகையைக் குறிக்கும். கூலிக்குப் புறம்பாக, கூலித் தொழிலாளர்களுக்கு வேலைகொள்வோர் வழங்கும் பணம்சாரா வசதிகளும், வாடிக்கையாளர் நேரடியாக வழங்கும் ஊக்கப்பணமும் கிடைப்பதுண்டு. 

## தோற்றமும் கூறுகளும்
கூலித் தொழில், வேலை செய்யும் நேரத்துக்காகப் பணத்தைப் பரிமாறிக் கொள்வதோடு தொடர்புடையது. மோசசு ஐ. பின்லி தான் எழுதிய *பண்டைக்காலப் பொருளியல்* *(The Ancient Economy)* என்னும் நூலில் பின்வருமாறு குறிப்பிட்டுள்ளார்:

: கூலித் தொழில் என்னும் எண்ணக்கருவுக்கு இரண்டு கடினமான கருத்துருசார்ந்த படிநிலைகள் உள்ளன. முதலில் தன்னிடம் இருந்தும், அவன் வேலை உற்பத்தி செய்யும் பொருளில் இருந்தும் பெறப்படும் மனிதனின் உழைப்பைப் பண்புருவாக்கம் (abstraction) செய்ய வேண்டும். ஒருவர் ஒரு பொருளை தனிப்பட்ட கைப்பணியாளன் ஒருவனிடம் இருந்து வாங்கும்போது, ..... அவர் அக்கைப்பணியாளனின் உழைப்பை வாங்குவதில்லை ஆனால், அவர் தன் சொந்த நேரத்தில் தன் சொந்த வேலை நிபந்தனைகளின்கீழ் உற்பத்திசெய்த பொருளையே வாங்குகிறான். ஆனால், ஒருவர் ஒரு தொழிலாளியைப் பணியில் அமர்த்தும்போது, அவர் உழைப்பு ஆற்றலை விலைக்கு வாங்குகிறார். இதை வாங்கியவர் தான் தீர்மானிக்கும் ஒரு நேரத்திலும், வேலை நிபந்தனைகளின்கீழும் பயன்படுத்துகிறார் (பொதுவாக, இதை அவர் பயன்படுத்தியபின் அதற்கான விலையைச் செலுத்துகிறார்). இரண்டாவது, கூலித் தொழிலாளர் முறையின்கீழ் ஒருவர் தான் வாங்கிய உழைப்புக்கான விலையைச் செலுத்துவதற்காக அதை அளவிடுவதற்கான முறை ஒன்று தேவைப்படுகிறது. இது இரண்டாவது பண்புருவாக்கமான உழைப்பு-நேரம் என்பதன் அறிமுகத்தால் சாத்தியமாகிறது.

கூலி என்பது ஒரு நியம அலகு வேலை நேரத்துக்கான பண அளவு ஆகும். தொடக்க காலத்தில் பயன்படுத்தப்பட்ட நேர அலகு ஒரு நாள் ஆக இருந்தது. மணிக்கூட்டின் கண்டுபிடிப்பின் பின்னர் வேலை நேரத்தை மேலும் சிறிய அலகுகளாகப் பிரிக்க முடிந்தது. இதனால், ஒரு மணிநேரம் பொதுவான அலகானது.

பண்டை எகிப்து, பண்டைக் கிரேக்கம், பண்டை உரோம் ஆகியவற்றில் கூலி முறை காணப்பட்டது.

## மேற்கோள்
  

பகுப்பு:பொருளியல்
வெஸ்டா (தொன்மவியல்)

**வெஸ்டா** (Vesta) என்பவர் உரோமத் தொன்மவியலில் காணப்படும் ஒரு பெண் தெய்வம் ஆவார். இவர் ஹார்த் என்று அழைக்கப்படும் செங்கல் அல்லது கல்லால் ஆன அடுப்பிற்கும் குடும்பத்திற்கும் வீட்டிற்குமான கடவுள் ஆவார். கிரேக்கத் தொன்மவியலில் இவருக்கு ஒப்பானவர் ஹெஸ்டியா ஆவார்.

## மேற்கோள்கள்

## வெளி இணைப்புகள்

*''Vesta'' at Encyclopædia Britannica.

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
ஆஃபினியம் நாற்புரோமைடு

**ஆஃபினியம் நாற்புரோமைடு** (Hafnium tetrabromide) என்பது HfBr4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆஃபினியத்தின் சேர்மங்களில் பரவலாகக் காணப்படும் புரோமைடு ஆஃபினியம் நாற்புரோமைடு ஆகும். நிறமற்று எதிர்காந்தப் பண்புடன் காணப்படும் இச்சேர்மம் ஈரப்பதத்தால் பாதிக்கப்படும் தன்மை கொண்ட திண்மமாக உள்ளது மற்றும் வெற்றிடத்தில் பதங்கமாகிறது. சிர்க்கோனியம் நாற்புரோமைடின் மூலக்கூறு வடிவமைப்பையே இதுவும் கொண்டுள்ளது. ஆஃபினியம் நாற்குளோரைடின் பலபடியாகும் தன்மை அமைப்பிலிருந்து வேறுபட்டு நான்முக ஆஃபினியம் மையங்களுடன் தோற்றமளிக்கிறது.

## மேற்கோள்கள்

பகுப்பு:புரோமைடுகள்
பகுப்பு:ஆஃபினியம் சேர்மங்கள்
பகுப்பு:உலோக ஆலைடுகள்
இரையினோ

**இரையினோ** என்பவர்கள் கரிபியன் தீவுவுகளின் பழங்குடி மக்கள் ஆவர்.  இவர்கள் இரையினோ மொழியினைப் பேசினார்கள்.  ஐரோப்பியர்கள் இத் தீவுகளை 15 ஆம் நூற்றாண்டில் ஆக்கிரமிக்க முன்பு இத் தீவுகளில் இவர்கள் பரவி வாழ்ந்தார்கள்.  இன்றைய கியூபா, யமேக்கா, எயிட்டி, டொமினிக்கன் குடியரசு, புவேர்ட்டோ ரிக்கோ ஆகிய நாடுகளினதும் ஆட்சிப்பகுதிகளினதும் பழங்குடி மக்கள் இவர்கள் ஆவார்கள்.

கொலம்பசு இந்த மக்களைக் கண்டடைந்த போது, இரையினோ மக்கள் வளர்ச்சியடைந்த ஒரு சமூக, அரசியல், சமயக் கட்டமைப்பைக் கொண்டு இருந்தார்கள்.  இவர்கள் வேளாண்மையில், கடலோடுவதில், மீன்பிடித்தலில், கைத்தொழில்களில் திறைமைவாய்ந்தவர்களாக இருந்தார்கள்.  வளர்ச்சி பெற்ற கலைகளையும் பண்பாட்டையும் கொண்டு இருந்தார்கள்.

இந்த மக்கள் கிறித்தவர்கள் இல்லாதால் கொலம்பசும் எசுபானியர்களும் இவர்களை சம மனிதர்களாக மதிக்கவில்லை.  கிறித்தவ சமயத்தைத் தழுவாத மக்களை அடக்கவும், அவர்களுக்கு எதிராகப் போர் தொடுக்கவும் கிறித்தவ சமய நிறுவனங்களும் ஐரோப்பிய அரசுகளும் உத்தரவு வழங்கி இருந்தன. அடக்கு முறையாலும், போராலும், ஐரோப்பியர்கள் கொண்டு வந்த நோய்களாலும் பெரும்பான்மையான ரையினோ மக்கள் எசுபானியர்களை சந்தித்த சில ஆண்டுகளில் கொல்லப்பட்டனர்.  எசுபானியர்களைச் சந்திக்க முன்பு கரிபியன் தீவுகளில் பரவி இருந்த இந்த மக்கள், அவர்களைச் சந்தித்த பின்னர் வேகமாக அழிக்கப்பட்டார்கள்.  தனிமைப்படுத்தப்பட்டு இருந்த சிறிய இரையினோ சமூகங்கள், பிற்காலத்தில் எசுபானிய பண்பாட்டு ஆதிகத்து உட்பட்டார்கள்.

## மேற்கோள்கள்


## வெளி இணைப்புகள்
* Indians in Cuba

பகுப்பு:தென் அமெரிக்கப் பழங்குடிகள்
பல்லா பூனை

**பல்லா பூனை** (Pallas's cat ) என்பது  ஒரு சிறிய காட்டுப் பூனை ஆகும். இது மத்திய ஆசியாவில் காணப்படுகிறது.  இவை வாழ்விடம் சீரழிவு, வேட்டையாடுதல் போன்றவற்றால்  பாதிக்கப்பட்டுள்ளது. எனவே அச்சுறு நிலையை அண்மித்த இனம் என்று 2002 முதல் பன்னாட்டு இயற்கைப் பாதுகாப்புச் சங்கம் அறிவித்துள்ளது. இந்தியாவில் லடாக், ஜம்மு காஷ்மீர் போன்ற பகுதிகளில் காணப்படுகிறது.

## பண்புகள்
பல்லா பூனைகள்  வீட்டுப் பூனை அளவு உள்ளது. இதன் தலை முதல் உடல் வரை 46 முதல் 65 செமீ (18 முதல் 26 அங்குலம்) நீளமுடையது. வாலின் நீளம் 21 முதல் 31 செமீ (8.3 - 12.2 அங்குலம்) நீளமுடையது. இதன் எடை 2.5 முதல் 4.5 கி.கிராம் (5.5 -9.9.பவுண்டு) ஆகும். இதற்கு அடர்த்தியான நீண்ட வாலும், வால் முழுக்க கருப்பு வளையங்களும், முனையில் கொத்தான கருப்பு முடியும் இருக்கும். இதன் காதுகள் சிறியன. முகத்திலும், உடலின் பின் புறமும் உள்ள ஒரு இணைப் பட்டைகள் இதன் தனித்தன்மையினை காட்டுகிறது. இது சிறிய பாலூட்டிகள், பறவைகள் போன்றவற்றை உண்ணும். இந்த பூனைகள் பாறைகள் மிகுந்த பகுதியில் வாழ்வதற்கு இதன் நிறம் துணை செய்கிறது.

## மேற்கோள்கள்

பகுப்பு:பூனைகள்
1718

**1718** (MDCCXVIII) ஒரு சனிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது.

## நிகழ்வுகள்
* சனவரி - பிரான்சு எசுப்பானியா மீது போரை அறிவித்தது. இரண்டான்டுகள் போர் தொடர்ந்தது.
* மே 7 - நியூ ஓர்லென்ஸ் நிறுவப்பட்டது.
* நவம்பர் 30 - நோர்வேயின் பிரெட்ரிக்சுடன் கோட்டை முற்றுகையின் போது சுவீடன் மன்னன் பன்னிரண்டாம் சார்ல்ஸ் இறந்தான்.
* டிசம்பர் 5 - பன்னிரண்டாம் சார்ல்சின் இறப்பை அடுத்து அவரது சகோதரி உல்ரிக்கா எலனோரா சுவீடனின் அரசியாகத் தன்னை அறிவித்துக் கொண்டார்.
* டிசம்பர் 17 - புனித உரோமைப் பேரரசு, பெரிய பிரித்தானிய இராச்சியம், டச்சுக் குடியரசு ஆகியன எசுப்பானியாவுடனான போரில் பிரான்சுடன் இணைந்தன.
* வெள்ளை உருளைக் கிழங்கு இங்கிலாந்தில் இருந்து நியூ இங்கிலாந்து வந்தடைந்தது.

## பிறப்புகள்

## இறப்புகள்

## மேற்கோள்கள்

## 1718 நாற்காட்டி
அழகிகள் (பட்டாம்பூச்சிக்குடும்பம்)

தகைவிலான் பறவையைப்போன்ற வால்களையுடைய அழகிய, பெரிய வண்ணத்துப்பூச்சிகளை **அழகிகள்** (*Swallowtail*) என வகைப்படுத்துவர். இக்குடும்பத்தின்கீழ் 550-உக்கும் மேலான பட்டாம்பூச்சியினங்கள் உள்ளன. பெரும்பாலானவை வெப்பமண்டலப் பகுதிகளில் காணப்பட்டாலும் இவை அண்டார்ட்டிக்கா நீங்கலான அனைத்து கண்டங்களிலும் காணப்படுகின்றன. உலகின் மிகப்பெரிய வண்ணத்துப்பூச்சிகளான பறவைச்சிறகிப்பேரினத்துப்பூச்சிகள் இக்குடும்பத்தைச் சேர்ந்தவையே. இவற்றுள் இந்தியாவின் மிகப்பெரிய பட்டாம்பூச்சியான தென் அழகி என்பவையும் அடங்கும்.

## புறத்தோற்றம்

இக்குடும்பத்தைச்சேர்ந்த பட்டாம்பூச்சிகள் பெரிதாகவும் பளிச்சென்ற நிறங்களிலும் காணப்படும். ஒரேமாதிரியான உடலமைப்பையும், மெல்லிய நீண்ட கால்களையும், உருண்டையான தலையையும், கறுப்பான கண்களையும் கொண்டிருக்கும். நெஞ்சுப்பகுதியும் பின்னுடற்பகுதியும் நீண்டிருக்கும். உடலில் மெல்லிய கோடுகளையும் காணலாம். முன்னிறகுகள் நீண்டோ, குறுகியோ, அகலமாகவோ இருக்கக்கூடுமெனினும் பின்னிறக்கைகள் அகலமாகவே இருக்கும். பால்வேறுபாடு தோற்றத்தில் தென்படாவிட்டாலும் பெண் பூச்சிகள் பெரிதாக இருக்கும்.

பெரிய அழகிப்பட்டாம்பூச்சியின் வளர்ச்சிநிலைகள்:


Giant Swallowtail Egg.jpg|முட்டை
Giant Swallowtail Larva.jpg|கம்பளிப்புழு
Papilio cresphontes chrysalis.JPG|கூட்டுப்புழு
Butterfly 8731-2.jpg|வளர்ந்த பூச்சி


## வாழிடங்கள்

இவை இந்தியாவில் மேற்குத்தொடர்ச்சிமலைக் காடுகள், பிற பசுமைக்காடுகள், இலையுதிர்காடுகள், வறண்ட காடுகள், பூங்காக்கள் போன்ற பலதரப்பட்ட இடங்களில் காணப்படுகின்றன.

## நடத்தை

ஆண்பூச்சிகள் சில மணிச்சத்துத் தேவைகளுக்காக ஈரமண், விலங்குகளின் சிறுநீர், கண்ணீர், பறவைகளின் எச்சம் போன்றவற்றில் அமர்ந்து உறிஞ்சும். அவ்வமயம் இறக்கைகளைப் படபடவென்று அடித்துக்கொண்டிருக்கும். கறுப்பழகி, பெரிய மயில் அழகி போன்றவை இறக்கையை விரித்து வெயில்காயும். சிவப்புடல் அழகி போன்றவை கூட்டமாக வலசை போகும்.

இவற்றுள் சில இனங்கள் பிற உண்ணத்தகாத பட்டாம்பூச்சிகளையொத்த பேட்ஃசின் போலியொப்புருவாகத் திகழ்கின்றன.  ஆனால் புலிவரியழகி (*Papilio glaucus*) போன்றவற்றில் பெண்பூச்சிகள்மட்டுமே இவ்வகை தோற்றம் பெறுகின்றன.

## அழிவாய்ப்பு

இப்பட்டாம்பூச்சிகளின் எழிலான வண்ணத்தோற்றத்துக்காக இவற்றை வேட்டையாடி அழகுப்பொருளாகப் பயன்படுத்துகின்றனர். இவற்றின் வாழிடங்களும் அருகிவருவதால் இவை அழியும் வாய்ப்புள்ளது.

## குறிப்புகள்

## மேற்கோள்கள்
* 

பகுப்பு:அழகிகள் (பட்டாம்பூச்சிக்குடும்பம்)
இரிடியம் நான்காக்சைடு

**இரிடியம் நான்காக்சைடு(IrO4, இரிடியம்((VIII) ஆக்சைடு)** *(Iridium tetroxide (IrO4, Iridium(VIII) oxide)* என்பது ஆக்சிசனேற்ற நிலை +VIII இல் ஆக்சிசனும் இரிடியமும் இணைந்த ஒர் இரட்டைச் சேர்மமாகும் . திடநிலை ஆர்கானில் -267 0 செல்சியசு வெப்பநிலையில் [(η1O2)IrO2]  இன்  ஒளிவேதியியல் மறுசீரமைப்பு வினையினால் இரிடியம் நான்காக்சைடு உருவாகிறது. உயர் வெப்பநிலையில் இந்த ஆக்சைடு நிலைப்புத் தன்மையுடன் இருப்பதில்லை. இரிடியம் நான்காக்சைடின் நேர்மின் அயனியை அகச்சிகப்பு ஒளிமின்பிரிகை நிறமாலையியல் வழியாக கண்டறிந்தபொழுது இதன் முறையான ஆக்சிசனேற்ற நிலை IX என தெரிவிக்கப்பட்டுள்ளது  இரிடியம் டெட்ராக்சைடு என்ற பெயராலும் இச்சேர்மத்தை அழைப்பர்.
. 

## மேற்கோள்கள்

பகுப்பு:இரிடியம் சேர்மங்கள்
பகுப்பு:ஆக்சைடுகள்
புனே - சிகந்திராபாத் சதாப்தி விரைவுவண்டி

**புனே - சிகந்தராபாத் சதாப்தி விரைவுவண்டி**, இந்திய இரயில்வேயினால் இயக்கப்படும்  சதாப்தி விரைவுவண்டியாகும். இது மகாராஷ்டிராவிலுள்ள புனேயில் இருந்து, தெலுங்கானாவிலுள்ள சிகந்திராபாத்துக்கு சென்று வரும். இது 597 கி.மீ. தொலைவை 8 மணி 30 நிமிடங்களில் கடக்கிறது.

## விவரங்கள்

## வழித்தடம்

## இணைப்புகள்
*வண்டியின் வழித்தட விவரம் - இந்தியரயிலின்போ

பகுப்பு:இந்திய விரைவுவண்டிகள்
இந்தியப் பாலைவனப் பூனை

**இந்திய பாலைவனப் பூனை** அல்லது **காட்டுப் பூனை** (Indian desert cat) என்பது ஒரு சிறிய பூனை ஆகும். இது ஆப்பிரிக்கா, ஐரோப்பா,  தென்மேற்கு மற்றும் மத்திய ஆசியாவில்  இந்தியா, மேற்கு சீனா, மங்கோலியா போன்ற இடங்களில் காணப்படுகிறது. இதன் அழகிய தோலுக்காக பெருமளவு வேட்டையாடப்படுகிறது. இதனால் இது தீவாய்ப்பு கவலை குறைந்த இனம் என்று,  செம்பட்டியலில் 2002 ஆண்டு இடம் பெற்றது. இவை இந்தியாவில் இராஜஸ்தான், கட்ச், மத்திய இந்தியாவின் புதர் காடுகள் ஆகிய இடங்களில் வாழ்கிறது.
## பண்புகள்
இது மற்ற பூனை இனங்களை ஒப்பிடும்போது சிறியது, உருவத்தில் வீட்டுப்பூனையைப் போன்று தோற்றமளிக்கும். ஆனால் வீட்டுப் பூனையை விட  பெரியது.  மங்கிய மஞ்சல் கலந்த உடலும், அதன்மீது கரும்புள்ளிகளும் காணப்படும். இதன் வால் நீளமானது வாலின் பின்பகுதியில் கருவளையங்களும், இரண்டு கிடையான கருப்பு பட்டைகளும் காணப்படும். ஆண் பூனைகள் உடல் நீளம் 43 -91 செமீ (17 - 36 அங்குலம்) ஆகும். பொதுவாக வால் 23 முதல் 40 செமீ (9.1 -15.7 அங்குலம்)  நீளம் இருக்கும்.  5 முதல் 8 கிலோ (11 18 பவுண்டு) எடையுடனும் இருக்கும்.  பெண் பூனைகள்  ஆண் பூனைகளைவிட சிறியதாக இருக்கும். பெண் பூனைகள் உடல் நீளம் 40 முதல் 77 செ.மீ (16-30 அங்குலம்) வால் 18 முதல் 35 செமீ (7.1 -13.8 அங்குலம்) நீளம் கொண்டவை. எடை 3 முதல் 5 கிலோ எடையுள்ளவை.

## மேற்கோள்கள்

பகுப்பு:பூனைகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
சிப்ளூண் தொடருந்து நிலையம்

thumb | வலது**சிப்ளூண் தொடருந்து நிலையம்**, இந்திய இரயில்வேயின் நிர்வாகத்துக்கு உட்பட்ட தொடர்வண்டி நிலையம் ஆகும். இது மகாராஷ்டிராவின் ரத்னகிரி மாவட்டத்திலுள்ள சிப்ளூணில் உள்ளது.

## வண்டிகள்

## சான்றுகள்

## இணைப்புகள்

## மேற்கோள்கள்

பகுப்பு:ரத்னகிரி மாவட்டம்
பகுப்பு:இந்தியத் தொடருந்து நிலையங்கள்
மீன்பிடிப் பூனை

**மீன்பிடிப் பூனை** (இலங்கை வழக்கு: **கொடுப்புலி**; *Fishing cat*) என்பது ஒரு நடுத்தர காட்டுப்பூனை இவை தென் மற்றும் தென்கிழக்கு ஆசியாவில் காணப்படுகின்றன.  2008 ஆம் ஆண்டில், பன்னாட்டு இயற்கை பாதுகாப்பு சங்கம் இந்த பூனையை அருகிய இனம் என்று தன் செம்பட்டியலில் கூறியுள்ளது. மீன்பிடிப் பூனைகளின் வாழிடமான சதுப்புநிலங்கள் அழிக்கப்படுவதால்  கடந்த பத்தாண்டுகளில் கடுமையாக குறைந்துள்ளது.  இந்த மீன்பிடி பூனைகள் ஆறுகளை ஒட்டிய இடங்களிலும்,  நீரோடைகள் , ஏரிகள், சதுப்பு நிலப் பகுதிகள் போன்ற இடங்களில் வாழ்கின்றன.
மீன்பிடிப் பூனை  மேற்கு வங்கத்தின் மாநில விலங்கு ஆகும்.

## பண்புகள்
மீன்பிடிப் பூனைகள் சற்று பெரிய பூனைகள் ஆகும். இவை விட்டுப் பூனைகளைவிட இரண்டு மடங்கு பெரியது ஆகும். இது பழுப்பு நிறம் கலந்த சாம்பல் நிறத்தில் உடலும், அதில் கரும் புள்ளிகளும், குறுகிய வாலும் உண்டு. இதன் கன்னத்தில் ஒரு சோடி பட்டைகள் காணப்படும்.  நெற்றிப் பகுதியில் ஆறுமுதல் எட்டுவரையிலான கருங்கோடுகள் இதன் தனித்த அடையாளம் ஆகும்.  இவற்றின் தலையில் இருந்து உடல் நீளம்  57–78 செமீ (22–31 அங்குலம்), இதன் சிறிய வால் 20–30 செமீ (7.9–11.8 அங்குலம்), இதன் எடை 5–16 கிலோ ஆகும்.

## இந்தியாவில் காணப்படும் இடங்கள்
இந்தியாவில் அசாம், மேற்கு வங்கத்தின், சுந்தரவனக்காடுகள், ஒரிசாவில் உள்ள சில்கா ஏரி, கேரளத்தில் உள்ள உப்பங்கழிக்காயல் ஆகிய இடங்களில் இதைக் காணலாம்.

## மேற்கோள்கள்

பகுப்பு:பூனைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
இந்திய சிட்டி வங்கி

**இந்திய சிட்டி வங்கி** சுருக்கமாக **சிட்டி வங்கி** என்பது இந்தியாவின் மும்பையை தலைமையிடமாகக் கொண்டு செயற்பட்டுவரும் தனியார்த் துறை வணிக வங்கியாகும். இது அமெரிக்காவின் நியூயார்க் நகரத்தை தலைமையிடமாகக் கொண்டு செயற்படும் சிட்டி குழுமத்தின் பன்னாட்டு வங்கி, நிதிச் சேவை நிறுவனமான சிட்டி வங்கியின் துணை வங்கியாகும்.

## மேற்கோள்கள்

பகுப்பு:இந்திய வங்கிகள்
பகுப்பு:இந்தியாவில் செயற்படும் வெளிநாட்டு வங்கிகள்
இலங்கைப் பரீட்சைத் திணைக்களம்

**இலங்கைப் பரீட்சைத் திணைக்களம்** (*Department of Examinations, Srilanka*, ) என்பது தேர்வுகள் தொடர்பான ஓர் இலங்கை அரசுத் திணைக்களம் ஆகும்.

## இதனையும் பார்க்க

## மேற்கோள்கள்

பகுப்பு:இலங்கை அரசாங்கத் திணைக்களங்கள்
பகுப்பு:இலங்கையில் கல்வி
குறை குளோரிரத்தம்

**குறை குளோரிரத்தம்** *(Hypochloremia or Hypochloraemia)* என்பது இரத்தத்தில் குளோரைடு அயனி குறையும்போது உண்டாகும் மின்பகுபொருள் இடர்நோய் ஆகும். பொதுவாக குருதிநீரில் இருக்க வேண்டிய குளோரைடு அயனியின் எல்லை 97 முதல் 107 மி.சநி./லி ஆகும்.

பிற அசாதாரணமான நிலைகளில் இக்குறைபாடு அரிதாகத் தோன்றுகிறது.

சுவாச அழுத்தத்திற்கு இக்குறைபாடு காரணமாக இருக்கமுடியும்.

தீராத மூச்சுக்குழல் அமிலவேற்றத்திற்கு இக்குறைபாடு காரணமாக இருக்கமுடியும்.

வளர்சிதை மாற்றக் காரவேற்றத்துடன் இணைந்து குறை குளோரிரத்தக் குறைபாடும் ஏற்படுவது பெரும்பாலும் தீராத வாந்திக்குக் காரணமாகிவிடும்.

இது பொதுவாக குறைனேட்ரியரத்தம் அல்லது உயர் பைகார்பனேட்டு செறிவினால் உண்டாகும் விளைவாகும்.
சிரைப்பை நார்ப்பெருக்கத்தில் இக்குறைபாடு தோன்றுகிறது.

## மேற்கோள்கள்

பகுப்பு:மின்பகுபொருள் இடர்நோய்கள்
பகுப்பு:நோய்கள்
கேக்காடில் ஆக்சைடு

**கேக்காடில் ஆக்சைடு** *(Cacodyl oxide)* என்பது [(CH3)2As]2O. என்ற மூலக்கூற்று வாய்ப்பாடு கொண்ட கரிம ஆர்சனிக் சேர்மமாகும். ஒப்பீட்டளவில் தூய வடிவில் இந்தக் கரிமவுலோகச் சேர்மம் செயற்கையாகத் தயாரிக்கப்பட்டதாக கருதப்பட்டு வரலாற்று முக்கியத்துவம் பெறுகிறது 
 
கேக்காடில் மற்றும் கேக்காடில் ஆக்சைடு என்ற இரண்டு பகுதிப்பொருட்களும் சேர்ந்தது கேடட்டின் புகை நீர்மம் ஆகும். பொதுவாக, பொட்டாசியம் அசிட்டேட்டுடன் ஆர்சனிக் மூவாக்சைடை சேர்த்து சூடுபடுத்தி தொகுப்பு முறையில் இது தயாரிக்கப்படுகிறது. நச்சுத்தன்மையும் விரும்பத்தகாத நெடியும் கொண்டதாக இச்சேர்மம் உள்ளது.

## மேற்கோள்கள்

## இவற்றையும் காண்க
* ஆர்சனிக்
* ஆர்சீன்
* கேக்காடிலிக் அமிலம்

பகுப்பு:ஆக்சைடுகள்
பகுப்பு:கரிம ஆர்சனிக் சேர்மங்கள்
திரிபுவன விஜயதுங்கதேவி

**திரிபுவன விசயதுங்கதேவி** அல்லது **திரிபுவனோத்துங்கதேவி செயவிஷ்ணுவர்த்தனி** அல்லது **தியா கீதர்யா** (ஆங்கிலம்: *Tribhuwana Wijayatunggadewi*; இந்தோனேசியம்: *Sri Tribhuwanotunggadewi*; *Dyah Gitarja*) என்பவர் மயபாகித் பேரரசின் மூன்றாவது சக்கரவர்த்தினியும் சாவக நாட்டு மகாராணியும் ஆவாள். 1328-இல் இருந்து 1350 வரை மஜபாகித்தை ஆண்டதுடன், அந்தப் பேரரசின் விரிவாக்கத்திற்கும் பெரும் பங்காற்றினாள்.

## வாழ்க்கை

மஜபாகித்தின் முதல் மன்னனான ராதன் விஜயனுக்கும் காயத்திரி ராஜபத்தினிக்கும் பிறந்த இவர், அப்பேரரசின் நான்காவது சக்கரவர்த்தியான ஆயாம் உரூக்கின் தாயும் ஆவார். காகுரிப்பான் இராச்சியத்தின் சீமாட்டி ("Bhre Kahuripan") என்ற செல்லப் பெயரால் குறிப்பிடப்பட்ட இவர், மயபாகித்தையும் அதற்கு முந்திய சிங்காசாரி அரசையும் ஆண்ட இராசச வம்சத்தைச் சேர்ந்தவர் ஆவார்.

## ஆட்சி
நகரகீர்த்தாகமம் எனும் சாவக நூலொன்றில், 1328இல், செயநகரன் கொல்லப்பட்ட பின், தன் தாய் காயத்திரியின் ஆணைக்கேற்ப, திரிபுவனா 1329இல் ஆட்சிக்கு வந்ததாககச் சொல்லப்படுகின்றது. 1350-இல் தான் இறக்கும் வரை மயபாகித்தை ஆண்டிருக்கிறார் திரிபுவனா. 

தன் மைத்துனன் ஆதித்தியவர்மனின் துணையுடன், அவர் போர்க்களத்துக்குப் படை நடத்திச் சென்றதையும்,  பெடுகு, பெயாங் முதலான அரசுகளை எதிர்த்து, மயபாகித் பேரரசை விரிவாக்கம் செய்ததையும், பாலியைத் தன் ஆட்சியின் கீழ் கொணர்ந்ததையும் நகரகீர்த்தாகமம் விவரிக்கின்றது.

## அடிக்குறிப்புகள்

## உசாத்துணைகள்
* 
* 

பகுப்பு:மயாபாகித்து அரசர்கள்
பகுப்பு:இந்தோனேசிய இந்து மக்கள்
செயநகரன்

**செயநகரன்** அல்லது  **ஸ்ரீ மகாராஜ வீராண்டகோபால ஸ்ரீ சுந்தரபாண்டிய தேவ ஆதீசுவரன்** அல்லது **ஸ்ரீ சுந்தரபாண்டிய தேவதீசுவர விக்ரமோத்துங்கதேவன்**, அல்லது **காலா கெமெத்** என்றெல்லாம் அறியப்பட்டவன், 1295இல் கெதிரியின் மன்னனாகவும் 1309 - 1328 வரை மயபாகித் பேரரசின் அரசனாகவும் விளங்கிய மன்னன் ஆவான். ராடென் விஜயனின் மகனான செயநகரனின் வரலாற்றை, பரராத்தன், நகரகிரேதாகமம் முதலான சாவக நூல்கள் சொல்கின்றன. இவனது ஆட்சியின் போதே *[[கயா மடா|கஜா மடா]]* (ஆனைத் தளபதி) என்பவன் அப்பேரரசில் முக்கியத்துவமடையத் தொடங்கினான்.

## வாழ்க்கை
ராடென் விஜயனின் ஐந்து மனைவியரில், செயநகரன், மூத்தவளான திரிபுவனேசுவரியின் மகன் என்றும், இந்திரேசுவரியின் மகன் என்றும் வேறுபட்ட மரபுரைகள் சொல்கின்றன. இந்திரேசுவரியின் மகனான செயநகரன், குழந்தைகள் அற்ற திரிபுவனேசுவரியின் மகனாக, பட்டத்து இளவரசனாக வளர்ந்தான் என்பதே தகும். விஜயனின் ஆட்சியின் பிற்காலத்தில் ஏற்பட்ட கடுமையான கிளர்ச்சிகள், மயபாகித் பேரரசை ஆட்டம் காண வைத்தன. 1319இல் 'குதி' என்பவன் தலைமையில் இடம்பெற்ற கிளர்ச்சியொன்றில், அரண்மனையும், நகரும் கிளர்ச்ச்சியாளர்களால் கைப்பற்றப்பட்டபோது, கயா மடா, மற்றும் தன் காவலனின் உதவியுடன் அங்கிருந்து தப்பினான் செயநகரன். குதிக்கு மக்கள் ஆதரவு கிடைக்கவில்லை என்பதையுணர்ந்த கயா மடா, அவனது கிளர்ச்சியை அடக்கியொழித்து நகரை மீட்டபோதே, செயநகரன் மீண்டும் நகர் திரும்ப முடிந்தது. 1325 முதல் 1328 வரை சீனாவுடன் செயநகரன் வாணிபத் தொடர்புகளைப் பேணியமையையும் அறிந்து கொள்ள முடிகின்றது.

பேரழகனாக இருந்தபோதும், செயநகரனின் பெண்பித்து அவனுக்குக் கெட்ட பெயரையே ஏற்படுத்திக் கொடுத்தது.  அரசவை ஊழியர் பலரது மனைவியருடனும் மகள்மாருடனும் அடிக்கடி அத்துமீறி நடந்துகொண்ட செயநகரன், அவனது காம விளையாட்டுக்களைக் குறிக்கும் வகையில், "காலா கெமெத்" எனும் பெயராலேயே அழைக்கப்பட்டான்.

## படுகொலை
1328இல், அறுவைச் சிகிச்சை ஒன்றின் போது, தன் வைத்தியர் தங்கன் என்பவரால், திட்டமிட்டுப் படுகொலை செய்யப்பட்டான் செயநகரன். தீவிர விசாரணைக்குப் பின், தங்கன் கயா மெடனால் கொல்லப்பட்டதாக ஒரு கதையும், கயா மெடனின் திட்டப்படியே செயநகரன் கொல்லப்பட்டதாக இன்னொரு கதையும் சொல்லப்படுகின்றது. தன் மனைவியைக் காமக்கிழத்தியாக்கிய கோபத்தில், அரசவைப் பிரமுகர் ஒருவரே இப்படுகொலைக்கு உடந்தையாக இருந்ததாகவும் சொல்லப்படுகின்றது. எவ்வாறெனினும் செயநகரனின் கொலை, மர்மமாகவே இருந்து வருகின்றது.

அவன் மறைவுக்குப் பின் அரசாட்சிக்குப் பொறுப்பாக இருந்த இராசமாதா காயத்திரி, தான் பௌத்த துறவறத்தை ஏற்றிருந்ததால், அரசோச்ச மறுத்தாள். பின் அவளாணைப்படி, அவள் மகள் திரிபுவன விஜயதுங்கதேவி, மயபாகித்தின் அரசியாக முடிசூடிக் கொண்டாள். 1330களில், சிங்கசாரியின் இளவரசனாக விளங்கிய கர்த்தவர்த்தனன் அல்லது சக்கரதாரன் என்பவனை மணந்துகொண்ட துங்கதேவி,  1334இல் ஹயாம் வுரூக்கைப் பெற்றெடுத்ததுடன், 1350இல் அவனிடம் ஆட்சியைக் கையளித்து, அரசியலிலிருந்து விலகிக் கொண்டாள்.

## அடிக்குறிப்புகள்

## உசாத்துணைகள்
* Slamet Muljana. 2005. *Menuju Puncak Kemegahan*. Jakarta: LKIS
* Slamet Muljana. 1979. *Nagarakretagama dan Tafsir sejarahnya*. Jakarta: Bhratara

## வெளி இணைப்புகள்

பகுப்பு:சிங்காசாரி
பகுப்பு:1328 இறப்புகள்
பகுப்பு:மயாபாகித்து அரசர்கள்
சிறிய தாமிரச் சுமப்பி

**சிறிய தாமிரச் சுமப்பி** அல்லது **சிறிய செப்புச் சுமப்பி** *(Small copper carrier)*  என்பது  சிறுநீரில் தாமிரத்தைச் சுமந்து செல்லும் சிறிய மூலக்கூறு ஆகும். இது ஆங்கிலத்தில் SCC  என்று சுருக்கக் குறியீட்டால் அழைக்கப்படுகிறது. உடலில் தாமிரத்தின் அளவு அதிகரிக்கும்போது கல்லீரலால் பித்தப்பைக்கு வெளியேற்ற முடியாத நிலை ஏற்பட்டால் மனித அல்லது சுண்டெலி சிறுநீரகத்திற்குள் வெளியேற்றப்படுகிறது. வில்சன் நோயில் இத்தகைய குறைபாடு உண்டாகிறது. சிறுநீரில் தாமிரம் வெளிப்படுவதைக் கொண்டு இந்நோயின் இயல்பு அறியப்படுகிறது. லாரன்சு வில்சன் கிரே மற்றும் சுவெட்லனாலட்செங்கொ ஆகியோர் இந்நோயைக் கண்டறிந்தனர். இச்சிறிய தாமிரச் சுமப்பி 2 கேடா (2&nbsp;kDa) எனப்படுகிறது. இதன் சரியான இயல்பு இன்றுவரை அறியப்படவில்லை என்றாலும் அது ஒரு பெப்டைடாக இருக்கலாம் என்று முன்கணித்துக் கூறப்பட்டுள்ளது.

## மேற்கோள்கள்


பகுப்பு:செப்பு சேர்மங்கள்
பகுப்பு:மனிதப் புரதங்கள்
பகுப்பு:உலோகப் புரதங்கள்
கால்சியம் தாமிர தைட்டனேட்டு

**கால்சியம் தாமிர தைட்டனேட்டு** *(Calcium copper titanate)* என்பது CaCu3Ti4O12. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இது கால்சியம் செப்பு தட்டனேட்டு என்றும் கால்சியம் தாமிரம் தைட்டானியம் ஆக்சைடு என்றும் அழைக்கப்படுகிறடு. ஆங்கிலத்தில் இதை CCTO என்ற சுருக்கக் குறியீட்டால் அழைப்பர். அறை வெப்பநிலையில் இதனுடைய மின்கடவாப்பொருள் மாறிலியின் மதிப்பு சுமார் 12000 என்பதால் இச்சேர்மம் பெரிதும் முக்கியத்துவம் பெறுகிறது. இருப்பினுன் இம்மதிப்பு துகள் அளவின் செயலுக்கு ஏற்ப பரவலாக மாறுபடுகிறது. இதனுடைய சார்பு அனுமதிப்புத் திறன் 100 ஆக இருக்கிறது ஆனால் இதிலிருந்து எவ்வாறு திறம்பட்ட ஏராளாமான அனுமதித்திறன் உற்பத்தியாகிறது என்பது விவாதத்திற்கு உரிய கருத்தாக நீடிக்கிறது.

## மேற்கோள்கள்


பகுப்பு:தைட்டனேட்டுகள்
பகுப்பு:கால்சியம் சேர்மங்கள்
பகுப்பு:தாமிரம்(II) சேர்மங்கள்
பளிங்குப் பூனை

**பளிங்குப் பூனை** (*marbled cat*) என்பது ஒரு காட்டுப்பூனை ஆகும். இது தென் மற்றும் தென்கிழக்கு ஆசியா பகுதிகளில் காணப்படுகிறது. 2002 ஆம் ஆண்டு இப்பூனை அழிவாய்ப்பு இனம் என்று பன்னாட்டு இயற்கை பாதுகாப்பு சங்கம் அறிவித்துள்ளது. இதன் எண்ணிக்கை பெருமளவு குறைந்து வருகிறது. 10000 பூனைகள்வரை இருந்த இவற்றின் எண்ணிக்கை 1000வரை குறைந்திருக்கலாம் என கருதப்படுகிறது.
இவை இந்தியாவில் சிக்கிம், டார்ஜிலிங், நாகாலாந்து போன்ற வடகிழக்கு இந்தியாவில் காணப்படுகிறது. மரபணு ஆய்வுகளில் இது ஆசிய தங்க நிறப் பூனை மற்றும் பே பூனை போன்ற பூனையினங்களில் இருந்து கிட்டத்தட்ட 9.4 மில்லியன் ஆண்டுகளுக்கு முன் பிரிந்து தனி இனமாகி இருக்கலாம் கருதப்படுகிறது.

## பண்புகள்
பளிங்குப் பூனை  சாதாரண பூனையின் அளவை ஒத்து உள்ளது. உடல் நிறத்திலும், குறிகளிலும் புள்ளிச் சிறுத்தையை ஒத்து உள்ளது. பழுப்பு கலந்த சாம்பல் அல்லது காவி நிறமுடைய தோலும், அதன் மீது நீட்டுப் போக்காக அமைந்த ஒழுங்கற்ற திட்டுக்களும் காணப்படுகின்றன.இதற்கு நீண்ட அடர்த்தியான வால் உள்ளது. இவை தலை முதல் உடல்வரை 45 – 62 செமீ  (18 – 24 அங்குளம்) உடல் நீளம் கொண்டவை. வால் 35- இல் இருந்து  55-செமீ நீளமுடையது. எடை 2 இல் இருந்து 5 கிலோ இருக்கும். இது பறவைகளையும், சிறியவகைப் பாலூட்டிகளையும் உண்கிறது.

## மேற்கோள்கள்

பகுப்பு:பூனைகள்
கறகால் பூனை

**கறகால் பூனை** (*Caracal*) என்பது ஒரு நடுத்தர அளவுள்ள காட்டுப் பூனை ஆகும். இதன் சுற்றளவு ஏறக்குறைய ஒரு மீட்டர் (3.3 அடி)  இது ஆப்பிரிக்காவிலும், மத்திய ஆசியாவிலும், தென்மேற்கு ஆசியா, இந்தியா ஆகிய இடங்களை இருப்பிடமாகக் கொண்டது. இந்த பூனை பெயரான கறகால் என்பது துருக்கி மொழியில் இருந்து தோன்றியது துருக்கியில் கறகால் என்றால் "கருப்பு காது" என்று போருள்  ஊனுண்ணிகளான இப்பூனைகள் பொதுவாக பறவைகள், கொறிணிகள், சிறு பாலூட்டிகள் முதலானவற்றை இரையாகக் கொள்கின்றன. பறந்து கொண்டிருக்கும் பறவைகளை இப்பூனை ஏறத்தாழ 3 மீட்டர் (9.8 அடி) உயரம் வரை குதித்துப் பிடிக்க வல்லது. இதன் சினைக்காலம் இரண்டில் இருந்து மூன்று மாதங்கள். ஒன்றில் இருந்து ஆறு குட்டிகள் வரை ஈனும். மனிதர்களால் அடைத்து வைத்து வளர்க்கப்படும் பூனைகள் சராசரியாக 16 ஆண்டுகள் வரை வாழும். பண்டைய எகிப்துக் காலகட்டத்தில் இப்பூனைகள் பழக்கப்படுத்தப்பட்டு வேட்டைக்குப் பயன்படுத்தப்பட்டிருக்கின்றன.

## தோற்றம்
கறகால் பூனை ஒல்லியான உடலமைப்பைப் பெற்றிருந்தாலும் வலுவான உடற்கட்டைக் கொண்டிருக்கும். நடுத்தர அளவிலானது. குறுகலான முகமும் நீண்ட கோரைப்பற்களையும் கொண்டிருக்கும். கறகால் பூனையின் ஒரு தனித்துவமான அம்சம் அதன் சுமார் 4.4 சென்டிமீட்டர் (1.75 அங்குள) முக்கோண வடிவ நீண்ட காதுகள் ஆகும். இந்த காதுகளின் முனையில் கொத்தான முடிகள் காணப்படும்.  இதற்கு நீண்ட கால்கள், குறுகியவால் (10 - 13 அங்குல நீளம்). உடல் முழுவதும் செந்நிற சாம்பல் நிறமும் வயிற்றுப் பகுதியில் மங்கலான மஞ்சள் அல்லது வெள்ளை நிறமும் கொண்டிருக்கும். பெண் பூனைகள் கடுவன்களை விடச் சிறியன.

## மேற்கோள்கள்

பகுப்பு:பூனைகள்
பகுப்பு:பாலைவன உயிரினங்கள்
பகுப்பு:ஆப்பிரிக்கப் பாலூட்டிகள்
தாமிர(II) பெர்குளோரேட்டு

**தாமிர(II) பெர்குளோரேட்டு** *(Copper(II) perchlorate)* என்பது Cu(ClO4)2  என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். தாமிரம் மற்றும் பெர்குளோரிக் அமிலம் சேர்ந்து உருவாகும் இவ்வுப்பு நீர் உறிஞ்சும் திறனுடன் காணப்படுகிறது, நீலநிறப் படிகங்களாகக் காணப்படும் இச்சேர்மம் பொதுவாக நீரேற்று வடிவத்திலேயே கிடைக்கிறது. பிற பெர்குளொரேட்டு உப்புகளைப் போல இதுவும் ஒரு வலிமையான ஆக்சிசனேற்றியாகும்.

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:ஆக்சிசனேற்றிகள்
பகுப்பு:பெர்குளோரேட்டுகள்
சிவிங்கிப் பூனை

**சிவிங்கிப் பூனை** அல்லது **சிவிங்கி**(ஆங்கிலம்: *Lynx*) என்பது ஒரு நடுத்தர அளவுள்ள காட்டுப் பூனையாகும். இதில் நான்கு இனங்கள் உள்ளன.
இவை புவியின் வட பகுதியில் குறிப்பாக வட அமெரிக்கா, கனடா, ஐரோப்பா போன்ற பகுதிகளில் வாழ்கிறது. இந்தியாவில் சம்மு காசுமீர் பகுதியில் அரிதாகக் காணப்படுகிறது.

இது மாக்கடோனியக் குடியரசின் தேசிய விலங்காகும்.

## தோற்றம்
சிவிங்கிப் பூனை குறுகிய வால் கொண்டு, நீண்ட கால்கள்,  பனிக் கட்டிகளில் நடப்பதற்கேற்ற பாதங்கள், காதுகளில் கொத்தான முடி, முகத்தில் மீசைபோன்ற முடிக்கற்றைகள், போன்றவற்றுடன் இருக்கும். உடல் நிறம் மங்கிய பழுப்பு அல்லது சாம்பல் நிறமுடையதாகவும், ஆங்காங்கே பழுப்பு நிறப்புள்ளிகள் கொண்டிருக்கும்.
இவை உயரமான இடங்களில் உள்ள காட்டுப்பகுதிகளில் புதர்கள், நாணல் செடிகள், புற்கள் போன்றவை அடர்தியாக நிறைந்த பகுதியில் காணப்படுகின்றன. இவை நன்கு மரமேறவும், நீந்தவும் தெரிந்தவை.  இது பெரும்பாலும் பறவைகளையும், சிறியவகை பாலூட்டிகளையும் வேட்டையாடுகிறது. அவ்வப்போது ஆடுகளையும் பதம்பார்க்கும்.

## மேற்கோள்கள்

பகுப்பு:பூனைப் பேரினம்
பகுப்பு:பூனைகள்
ரவிக்குமார் ராஜேந்திரன்

**ரவிக்குமார் ராஜேந்திரன்** (வயது 29) என்பவர் ஒரு தமிழ் திரைப்பட இயக்குநர். குறும் படங்கள் இயக்கத்தின் மூலம் திரைப்பட இயக்குநராக வளர்ந்தவர். கலைஞர் தொலைக்காட்சியில் நடத்தப்படும் பிரபலமான நாளைய இயக்குநர் நிகழ்ச்சியில் இறுதிப் போட்டிவரை வந்து பரிசுபெற்றவர். சூது கவ்வும் திரைப்படத்தில் இணை இயக்குநராக இருந்தார். தமிழின் முதல் கால யந்திர கதையான இன்று நேற்று நாளை படத்தின் மூலம் இயக்குநராக அறிமுகமானார்.

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:திருப்பூர் மாவட்ட மக்கள்
கருவியியல் பொறியியல்

**கருவியியல்** (அல்லது) **கருவிமயமாக்கல் [[பொறியியல்]]** (ஆங்கிலத்தில்: INSTRUMENTATION) என்பது பொறியியலில் முக்கியமான துணைப்பிரிவாகும். இது அளவீட்டு கருவிகளைப் உபயோகப்படுத்தி தொழிற்சாலைகளின் செயற்பாடுகளை அளவீடவும், கட்டுப்படுத்தவும் உதவுகிறது. இது உற்பத்தி, ஆய்வகம், தயாரிப்பு நிறுவனங்களில் செயல்முறை மாறிகளை(*process variables*) கண்காணிக்கும், கட்டுப்படுத்தும் கலை மற்றும் அறிவியல் துறை ஆகும்.

கருவி என்பது இயற்பியல் அளவுகளான வெப்பநிலை, மட்டம், தொலைவு, கோணம், ஒட்டம் மற்றும் அழுத்தத்தினை அளவீடும் சாதனம் ஆகும். கருவிகள் வெப்பமானிகள் போன்று நேரடியாக அளவீடும் எளிய சாதனமாகவோ அல்லது பல்வேறு காரணிகளை அளவீடும் சிக்கலான செயல்முறை பகுப்பாய்விகளாக இருக்கலாம். சுத்திகரிப்பு நிலையங்கள், தொழிற்சாலைகள், வாகனங்கள் ஆகியவற்றில் கருவிகள் பெரும்பாலும் ஒரு கட்டுப்பாடு அமைப்பின் அங்கமாக இருக்கும். அளவீடவேண்டிய மாறிகளை அளவீட உதவும் *கையடக்க கருவிகளும்*(Handheld devices) கருவியியலின் ஒர் பகுதியாகும். பொதுவாக ஆய்வகங்களில் பல்வேறுவிதமான கையடக்க கருவிகள் பயன்படுத்தப்படுகிறது இருப்பினும் மேற்கத்திய நாடுகளின் வீடுகளில் பயன்படுத்தப்படும் "புகைக் கண்டறிவானும்" (smoke detector) கையடக்க கருவியாகும்.

கட்டுப்பாட்டு அமைப்புடன் இணைக்கப்பட்ட கருவியானது, இறுதிக் கட்டுப்பாட்டு சாதனங்களான வால்வுகள் (*valves*), வரிச்சுருள்கள்(*solenoides*), சீரியக்கிகள்(*regulators*), இடைமாற்றீடுகள்(*relays*), சுற்றுத் தகாப்பான்கள்(*circuit breakers*) ஆகியவற்றை இயக்க சமிக்ஞைகளை வழங்குகிறது. இந்த சாதனங்கள் தொலை(*remote*) அல்லது தானியங்கி கட்டுப்பாடுகளின்(*automatic control*) மூலம் தேவையான வெளியீட்டு மாறிகளை கட்டுப்படுத்துகிறது.

**பரப்பி** (*transmitter*) ஒரு கருவியியல் சாதனமாகும் , இது 4-20மில்லிஅம்பியர் அலைமருவி மின்சாரத்தினை சமிக்ஞைகளாக வெளியீடுகிறது, இது கணினிமயமாக்கப்பட்ட ஆளிக்கு(*plc, dcs, scada*) எடுத்துச்செல்லப்பட்டு புரிந்துகொள்ளக்கூடிய தகவலாக மாற்றப்பட்டு பின்பு பகுப்பாய்வுக்குட்படுத்தப்பட்டு *தொழிற்சாலைகளின் செயற்முறைகளையோ* அல்லது *இறுதிக் கட்டுப்பாடு சாதனங்களையோ* கட்டுப்படுத்துகிறது.

## அளவீடு
கருவியியல் பல்வேறு இயற்பியல் காரணிகளை அளவீட பயன்படுகிறது, அவை:

*அழுத்தம், either வகையீட்டு அழுத்தம் or நிலை அழுத்தம்
*ஒட்டம்
*வெப்பம்
* திரவங்களின் மட்டம் 
*அடர்த்தி

*பிசுக்குமை(viscosity)
* பொருட்களின் மற்ற இயந்திர பண்புகள்
* அயனாக்கற் கதிர்எதிர்ப்புனுடைய பண்புகள்
*அதிர்வெண் (frequency)
*மின்சாரம்

*மின்னழுத்தம்
*தூண்டம்(inductance)
*மின்தேக்கு திறன்(Capacitance)
*மின்கடத்துதிறன் மற்றும் மின்தடைத்திறன்

*இரசாயன சேர்மானம்
*இரசாயன பண்புகள்
*ஒளியின் பண்புகள்
*அதிர்வு (vibration)
*எடை

## சான்றுகள்

## வெளியிணைப்புகள்

பகுப்பு:பொறியியல்
பகுப்பு:உணரிகள்
பகுப்பு:கருவிகள்
பகுப்பு:கருவியியல்
காந்தள் (இலக்கணம்)

காந்தள் தாவரத்தில் உள்ள மலர் பொதுவாக காந்தள் என்றோ காந்தள் மலர் என்றோ குறிப்பிடுவதுண்டு. இலக்கணத்தின்படி, **காந்தள்** என்பது பொருள் இலக்கணம், புறப்பொருள், வெட்சிந் திணையின் பகுதியாக வரும் ஒரு துறை. புறப்பொருளில் ஒன்றாகிய வெட்சித்திணையைத் தொல்காப்பியர் குறிஞ்சித்திணையின் புறம் என்று குறிப்பிடுகிறார். இதில் ஆனிரைகளைக் கவர்ந்துவந்து காப்பாற்றும் முதற்பகுதி 14 துறைகளை உடையது என்கிறார். மறக்குடி பற்றிக் குறிப்பிடுவதும் வெட்சித்திணை என்கிறார். இந்த மறக்குடி பற்றிப் பேசும் குடிநிலை 21 துறைகளை உடையது எனக் குறிப்பிட்டு அவற்றில் ஒன்றாக இந்தக் **காந்தள்** துறையைக் குறிப்பிடுகிறார்.

வெறி அறி சிறப்பின் வெவ்வாய் வேலன் வெறியாட்டு அயர்ந்த காந்தள் – என்பது தொல்காப்பியத்தில் உள்ள தொடர். வேலன் வெறி ஆடுவான். வேந்தனுக்கு வெற்றி தருக எனக் கொற்றவையை வேண்டி வெறியாடுவான். வெறியாடத் தெரிந்த வேலன் தன் விருப்பத்தைத் தெரிவிக்கும் வாயால் வேண்டிக்கொண்டு வெறியாடுவான். இப்படி ஆடும் ஆட்டத்துக்குக் காந்தள் என்று பெயர்.

காதலனை நினைத்துக்கொண்டு காதலி இல்லத்தில் வெறியாடினாள் எனப் பொருள் வரும் வெண்பாப் பாடல் ஒன்றை இதற்கு எடுத்துக்காட்டாக இளம்பூரணர் தந்துள்ளார். மேலும் வென்றி வேண்டி வெறியாடியதற்குச் செய்யுள் சிலப்பதிகாரம் வேட்டுவ-வரியில் கண்டுகொள்க எனக் குறிப்பிடுகிறார். இன்னும் கூறுகையில், வேலன் வெறியாடியதற்குச் செய்யுள் வந்தவழிக் கண்டுகொள்க என்று எழுதுகிறார்.

இவற்றால் வேலன் என்னும் பூசாரி ஆடும் வெறியாட்டு என்னும் துறை காந்தள் என்னும் துறை எனத் தெரியவருகிறது. பெண் ஆடும் வெறியாட்டு வேறு. பெண் ஆடும் வெறியாட்டு அகப்பொருள்.

## மேற்கோள் குறிப்பு

பகுப்பு:பொருள் இலக்கணம்
பாலை மத்திய வங்கி

**பாலை மத்திய வங்கி** தென்னிந்தியாவின் கேரளத்தை தலைமையிடமாகக் கொண்டு செயற்பட்டுவந்த இந்திய வணிக வங்கியாகும். 1927ஆம் ஆண்டில், சிறு கிராமத்தில் சிறிய அளவில் தொடங்கப்பட்ட இவ்வங்கி, கேரளாவில் பெரிய வங்கியாக மட்டுமின்றி, கேரள அரசுக்கு அடுத்த அளவில் மிகப்பெரிய நிறுவனமாகவும், இந்தியாவில் செயற்படும் 94 மொத்த வங்கிகளில் 17ஆவது பெரிய வங்கியாகவும் வளர்ந்தது. 1960ஆம் ஆண்டில் பாரத ரிசர்வ் வங்கியால் கேரள உயர்நீதிமன்றத்தில் தொடர்ந்த வழக்கின் காரணமாக இவ்வங்கி கலைக்கப்பட்டது.

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
ஏசியன் ஏவியேசன் சென்டர் (இலங்கை)

**ஏசியன் ஏவியேசன் சென்டர் (AAC)** என்பது இலங்கையில் வான்வெளிப் பொறியியல், பறப்பியல் ஆகியவற்றில் பயிற்சி வழங்கும் தனியார் பள்ளியாகும்.

இது இலயன் ஏர் நிறுவனத்தின் கிளை நிறுவனம் ஆகும்.

## வரலாறு
இந்நிறுவனத்தின் உரிமையாளர், திரைப்படத் தயாரிப்பாளர், சந்திரன் இரத்தினம் ஆவார்.
left|thumb|250x250px|ஏசியன் ஏவியேசன் நிறுவனத்தின் தலைவர் சந்திரன் இரத்தினம்

## பாடத்திட்டம்
வான்வெளிப்பொறியியலிலும் பறப்பியல் துறையிலும் பல்வேறு பாடங்களைக் கொண்டுள்ள இந்நிறுவனம், மாணவர்களுக்கென டென்னிசு அரங்கம், வானூர்தி சேவையகம் என பல்வேறு வசதிகளையும் கொண்டுள்ளது.

## மேற்கோள்கள்

## வெளி இணைப்புகள்
* Official Website
* Sri Lanka aviation industry targets young people 
* Asian Aviation Centre launches aerospace program for all 

பகுப்பு:வான்வெளிப் பொறியியல் பயிற்சிப் பள்ளிகள்
பகுப்பு:இலங்கையில் போக்குவரத்து
வெள்ளையன்கள் (பட்டாம்பூச்சிக்குடும்பம்)

**வெள்ளையன்கள்** என்றும் **புல்வெளியாள்கள்** என்றும் **நுனிச்சிறகன்கள்** என்றும் அழைக்கப்படும் பட்டாம்பூச்சிக் குடும்பத்தின் கீழ் 76 பேரினங்களும் 1,100 சிற்றினங்களும் வருகின்றன. இப்பட்டாம்பூச்சிகள் ஆப்பிரிக்கக் கண்டத்திலும் ஆசியக்கண்டத்திலும் வெப்பமண்டலங்களில் காணப்படுகின்றன. சில இனங்கள் மட்டும் வட அமெரிக்காவில் இருக்கின்றன. இவற்றின் மாறுபட்ட நிறத்தைத்தரும் நிறமிகள் கழிவுகளிலிருந்து பெறப்படுகின்றன.

## புறத்தோற்றம்

இப்பட்டாம்பூச்சிகள் மஞ்சள், வெள்ளை ஆகிய நிறங்களிலான இறக்கைகளையும், அவற்றின்மீது சிவப்பு, கறுப்பு, ஆரஞ்சு, பழுப்பு நிறத்திட்டுக்களையும் கொண்டிருக்கின்றன. மேலிறக்கைகள் அடியில் அகலமாகவும் நுனியில் குறுகியும் நீண்டும் உள்ளன. பின்னிறக்கைகள் வட்டமாகவோ வளைந்த விளிம்புடனோ காணப்படுகின்றன. பின்னிறக்கைகள் அடிவயிற்றைச்சுற்றி அமைந்திருக்கின்றன. அதனால் அவை இறக்கைகளை மடித்து அமர்ந்திருக்கும்போது அப்பகுதி மறைந்தே இருக்கும். இவற்றின் கால்கள் நன்றாக வளர்ந்திருக்கின்றன. கூட்டுக்கண்கள் வெளிர்மஞ்சளாகவோ வெளிர்நீலமாகவோ சாம்பல்நிறத்திலோ காணப்படும். நெஞ்சு நடுத்தரமாகவும் அடிவயிறு நீண்டும் குறுகியும் பொதுவாக காணப்படும். ஆனால் செஞ்சிறகன், கொன்னை வெள்ளையன் முதலிய சில இனங்களின் நெஞ்சு தடித்தும் அடிவயிறு சிறிதாகவும் இருக்கும். ஆண்பூச்சிகளின் இறக்கைகள் பெண்பூச்சிகளைக்காட்டிலும் பெரிதாக இருக்கும். பளிச்சென்ற நிறத்தில் குறுகலான திட்டுக்களைப்பெற்றிருக்கும். பெண்பூச்சிகள் மங்கலான பல திட்டுக்களைப்பெற்றிருக்கின்றன.

## வாழிடங்கள்

அனைத்துவகை இடங்களிலும் வாழ்ந்தாலும் இப்பட்டாம்பூச்சிகள் பொதுவாக வெயிலை நாடுகின்றன.

## நடத்தை

சுற்றும் வெள்ளையன், ஆரஞ்சு நுனிச்சிறகன் முதலிய சில இனங்கள் முன்னிறக்கைகளைப் பின்னிறக்கைகளுக்கு நடுவே வைத்தவாறு அமரும். வெயில்காயும்போதும் இறக்கைகளை மடித்தே உட்காரும். பறக்கும்விதம் இனத்துக்கினம் மாறுபடும். மந்தமானதுமுதல் மிகவிரைவானதுவரை இருக்கும். தரையையொட்டி குறுஞ்செடிகளையொட்டியே பெரும்பாலானவை காணப்படும். ஆண்பூச்சிகள் திறந்தவெளிகளை விரும்பும், சேற்றுமண்ணில் உப்புக்களுக்காக உறிஞ்சும். பெண்பூச்சிகள் நிழலை நாடும். பருவகாலத்துக்கேற்றாற்போல ஆண்-பெண் பூச்சிகளில் தோற்றமாற்றங்கள் காணப்படும்.

## குறிப்புகள்

## மேற்கோள்கள்
* 

பகுப்பு:வெள்ளையன்கள் (பட்டாம்பூச்சிக்குடும்பம்)
1 − 2 + 3 − 4 + ⋯

[thumb|0 + 1 − 2 + 3 − 4 + ... என்ற [தொடர் (கணிதம்)|தொடரின் முதல் 15000 உறுப்புகளின் கூட்டுத்தொகையைக் காட்டும் படம்]]

கணிதத்தில், **1 − 2 + 3 − 4 + ···** என்பது ஒன்றுவிட்டொன்று குறிமாற்றப்பட்ட நேர்முழுவெண்களை உறுப்புகளாகக் கொண்ட முடிவில்லாத் தொடர் ஆகும். சிகுமாக் குறியீட்டு முறைப்படி, இத்தொடரின் முதல் n உறுப்புகளின் கூட்டுத்தொகையை பின்வருமாறு குறிப்பிடலாம்.

:\sum_{r=1}^n r(-1)^{r-1}.

இத்தொடர் ஒருங்குவதில்லை. அதாவது, இத்தொடரின் முடிவிலி உறுப்புகளின் கூட்டுத்தொகைக்கு முடிவுள்ள எல்லையேதும் இல்லை. இருப்பினும், 18ஆம் நூற்றாண்டின் நடுப்பகுதியில் இலியோனாடு ஒயிலர் பின்வரும் முரண்போலிச் சமன்பாட்டைக் குறிப்பிட்டிருந்தார்.

:1-2+3-4+\cdots=\frac{1}{4}.

## முரண்போலிக்கான விளக்கம்
பின்வருமாறு குறித்த ஒழுங்கில், இத்தொடரை நான்கு தடவைகள் இட்டுக் கூட்டும்போது, முதலாவது 1ஐத் தவிர ஏனைய அனைத்து நேருறுப்புகளும் எதிருறுப்புகளும் சேர்ந்து சுழியத்திற்குச் சமனாகிவிடும். இத்தொடரின் நான்கு படிகளின் கூட்டுத்தொகை 1 என்பதனால், இத்தொடர் \frac{1}{4}இற்குச் சமனாகுதல் வேண்டும்.


```
1 - 2 + 3 - 4 + 5 - 6 + . . . . . 
    + 1 - 2 + 3 - 4 + 5 - . . . . . 
    + 1 - 2 + 3 - 4 + 5 - . . . . . . 
        + 1 - 2 + 3 - 4 + . . . . . . . 
--------------------------------------------
= 1 + 0 + 0 + 0 + 0 + 0 + . . .
```


## ஒருங்காமை
இத்தொடரின் உறுப்புகள் (1, -2, 3, -4, ...) 0ஐ அணுகுவதில்லை. ஆகவே,  என்ற தொடர், உறுப்புத் தேர்வின்படி ஒருங்குவதில்லை.

## இதனையும் பார்க்க
* தொடர் (கணிதம்)

## மேற்கோள்கள்

## கூடுதல் மேற்கோள்கள்

*
*
* Originally published as 
*
*
* 2nd Ed. published by Chelsea Pub. Co., 1991. . .
*
*
* Author also known as A. I. Markushevich and Alekseï Ivanovitch Markouchevitch. Also published in Boston, Mass by Heath with . Additionally, , .
*
*
*
*

பகுப்பு:கணிதத் தொடர்கள்
பகுப்பு:கணிதத் தோற்றமுரண்கள்
இலித்தியம் புரோமைடு

**இலித்தியம் புரோமைடு** *(Lithium bromide)* என்பது LiBr என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இலித்தியமும் புரோமினும் சேர்ந்து உருவாகும் இச்சேர்மத்தின் அதிகமான நீர் உறிஞ்சும் திறனைக் கொண்டிருப்பதால் இது பல குளிர் சாதானக் கருவிகளில் பயன்படுத்தப்படுகிறது.

## தயாரிப்பும் பண்புகளும்
இலித்தியம் கார்பனேட்டுடன் ஐதரோ புரோமிக் அமிலத்தைச் சேர்த்து வினைப்படுத்துவதால் இலித்தியம் புரோமைடைத் தயாரிக்கலாம். இவ்வுப்பு மற்ற கார உலோக புரோமைடுகள் போலில்லாமல் பல படிக வடிவ நீரேற்றுகளாக உருவாகிறது . இலித்தியம் புரோமைடின் நீரிலி வடிவம் சோடியம் குளோரைடு போல கனசதுர படிகங்களாக உருவாகிறது.

இலித்தியம் ஐதராக்சைடு மற்றும் ஐதரோபுரோமிக் அமிலம் ( ஐதரசன் புரோமைடின் நீர்க் கரைசல்) ஆகியன தண்ணீர் முன்னிலையில் இலித்தியம் புரோமைடை வீழ்படிவாக்குகின்றன.

LiOH + HBr → LiBr + H2O

## பயன்கள்
குளிர் சாதானக் கருவிகளில் ஈரம் உலர்த்தியாக இலித்தியம் புரோமைடு பயன்படுத்தப்படுகிறது. இவ்வுப்புகளை நீருடன் சேர்த்து உட்கவர் குளிர்விப்பிகளில் பயன்படுத்துகின்றனர். தவிர இவை கரிம தொகுப்பு வினைகளில் வினைப்பொருட்களாகப் பயன்படுத்தப்படுகின்றன. உதாரணமாக இது சில மருந்துகளுடன் கூட்டு விளைபொருளாக  மீள்நிகழ் வினையுடன் உருவாகிறது.

## மருத்துவப் பயன்கள்
ஆரம்பகால 1990 களில் இலித்தியம் புரோமைடு தூக்க மருந்தாகப் பயன்படுத்தப்பட்டது. பின்னர் 1940 களில் இந்தப்பயன்பாடு குறைந்து போனது. ஏனெனில், உப்புக்கு மாற்றாக இதைப் பயன்படுத்திய சில இதய நோயாளிகள் பிறகு இறந்து போனார்கள்.

இலித்தியம் கார்பனேட்டு மற்றும் இலித்தியம் குளோரைடு உப்புகள் போல இதுவும் இருமுனைக் கோளாறுகளுக்குப் பயன்படுத்தப்படுகிறது.
ஒரு நாளைக்கு 225 மில்லி கிராம் இலித்தியம் புரோமைடு  கொடுத்துவந்தால் புரோமியம் நோய்க்கு ஆளாக நேரிடும்.

## தீங்குகள்
இலித்தியம் உப்புகள் அரிப்புத்தன்மையும் உளவியல் சார்ந்த நோய்களுக்கு காரணமாகவும் இருக்கின்றன. இலித்தியம் புரோமைடு உப்பானது நீரில் கரையும் போது வெப்பத்தை வெளிப்படுத்துகிறது. ஏனெனில் இது, கரைசலின் எதிர் உள்ளுறை வெப்பத்தைக் கொண்டுள்ளது.
 
## மேற்கோள்கள்

## வெளி இணைப்புகள்
* 

பகுப்பு:புரோமைடுகள்
பகுப்பு:இலித்தியம் உப்புகள்
பகுப்பு:உலோக ஆலைடுகள்
பகுப்பு:தூக்க மருந்துகள்
பகுப்பு:பாறை உப்பு படிகக் கட்டமைப்பு